ddrg/super_eurlex huggingface dataset:
BERETNING FRA KOMMISSIONEN TIL AVS/EF-AMBASSADØRUDVALGET om situationen med hensyn til behandlingen for anvendelsesåret 1999 af samtlige overførsler i henhold til den ordning til stabilisering af eksportindtægterne, som blev indført ved fjerde AVS/EF-konvention som revideret ved den aftale, der blev undertegnet på Mauritius den 4. november 1995

STABEX, anvendelsesåret 1999

Rapport udarbejdet af Kommissionen i henhold til artikel 207, stk. 4, i den reviderede fjerde AVS/EF-konvention.

Artikel 207, stk. 4, i den reviderede fjerde AVS/EF-konvention fastsætter følgende:

«Den 30. september ... aflægger Kommissionen rapport til Ambassadørudvalget om, hvor langt behandlingen af samtlige overførsler er nået».

Nærværende rapport, der aflægges i henhold til denne bestemmelse, vedrører overførslerne for anvendelsesåret 1999.

Kommissionen har konstateret, at der for anvendelsesåret 1999 kunne foretages 29 overførsler til 21 AVS-stater i henhold til den ordning til stabilisering af eksportindtægterne (Stabex), som blev indført ved den reviderede fjerde AVS/EF-konvention.

Det samlede overførselsbeløb andrager efter eventuelle konsultationer i henhold til konventionens artikel 202 og 203 i alt 235 453 535 EUR.

Situationen for anvendelsesåret 1999 med hensyn til ordningens finansielle midler ser således ud:

// EUR

-Årlig rate for anvendelsesåret 1999 // 360 000 000

-Restbeløb for anvendelsesåret 1995, overført til 1999 // 271 251 306

-Restbeløb for anvendelsesåret 1996, overført til 1999 // 286 415 194

-Restbeløb for anvendelsesåret 1997, overført til 1999 // 306 717 101

-Restbeløb for anvendelsesåret 1998, overført til 1999 // 285 271 772

-Anslåede renter pr. 30.6.2000 // 66 019 805

I alt: // 1 575 675 178

Dette beløb gør det muligt at dække alle overførsler vedrørende anvendelsesåret 1999. Bilaget til denne rapport indeholder en liste over de forskellige overførsler, der er vedtaget af Kommissionen den 24. juli 2000.

For visse AVS-staters vedkommende er konsultationerne endnu ikke afsluttet, og derfor vil overførslerne til disse lande blive fastlagt på et senere tidspunkt.

Ved afgørelse nr. 1/2000 af 27. juli 2000 [1] om overgangsforanstaltninger, der skal gælde fra den 2. August 2000 indtil AVS-EF-partnerskabsaftalens ikrafttræden, har AVS/EF-Ministerrådet for Stabex vedkommende og indtil den 31. December 2000 forlænget bestemmelserne i den fjerde AVS/EF-konvention som revideret ved den aftale, der blev undertegnet på Mauritius den 4. november 1995. På baggrund af denne afgørelse har AVS/EF-Ambassadørudvalget den 26. September 2000 besluttet:

[1] EFT L 195 af 1.8.2000, s. 46.

-at oprette en reserve til finansiering af eventuelle afgørelser, der træffes inden den 31. December 2000, om Stabex-overførsler for finansårene 1998 og 1999 (168 mio. EUR) og tilbagebetaling af restbeløbene inden for rammerne af den anden finansprotokol (72 mio. EUR - artikel 195 a, i konventionen)

-gradvist at overføre restbeløbet under Stabex-instrumentet på ca. 1,1 mia. EUR til den særlige EUF-konto med henblik på at finansiere programmeringsaktiviteter.

BILAG : STABEX - anvendelsesåret 1999

>TABELPOSITION>
KOMMISSIONENS UDTALELSE om Den Europæiske Centralbanks henstilling om en rådsforordning vedrørende Den Europæiske Centralbanks anvendelse af minimumsreservekrav

I brev af 6. april 2001 anmodede Rådet Kommissionen om en udtalelse om Den Europæiske Centralbanks (ECB) henstilling om en rådsforordning vedrørende ECB's anvendelse af minimumsreservekrav. Kommissionens beføjelse til at afgive en udtalelse om denne henstilling er baseret på traktatens artikel 107, stk. 6, og artikel 28.1 i statutten for Det Europæiske System af Centralbanker og Den Europæiske Centralbank.

Den 24.10.2001 vedtog Kommissionen følgende udtalelse:

1. Kommissionen er enig i at forlænge perioden til to måneder i overensstemmelse med anmodningen. Det pågældende foretagende kan således anmode om en juridisk prøvelse af direktionens beslutning i overensstemmelse med traktaten. Det betyder, at henvisningen til artikel 3, stk. 7, i forordning (EF) nr. 2532/98 i artikel 7, stk. 2, i Rådets forordning (EF) nr. 2531/98 skal ophæves.

2. Den foreslåede ændring bør ikke påvirke effektiviteten af de sanktioner, der pålægges for manglende overholdelse af forpligtelsen til at holde de foreskrevne minimumsreserver.

3. Kommissionen noterer, at mens den nuværende frist på 15 dage, som direktionen har til at gennemføre en undersøgelse, generelt beskrives som alt for kort i begrundelsen, henvises der i det medfølgende brev fra ECB's næstformand navnlig til lejlighedsvise vanskeligheder i juleferieperioden. Kommissionen opfordrer derfor ECB til, at den forelægger Parlamentet og Kommissionen en empirisk undersøgelse af hyppigheden af manglende overholdelse af minimumsreservekravet, herunder yderligere eksempler, hvor disse krav ikke blev overholdt.
MEDDELELSE FRA KOMMISSIONEN TIL RÅDET OG EUROPA-PARLAMENTET - Tilpasning af loftet for egne indtægter og loftet for bevillinger til forpligtelser som følge af ikrafttrædelsen af afgørelse 2000/597/EF, Euratom

1. Ifølge artikel 2, stk. 7, i Rådets afgørelse 2000/597/EF, Euratom af 29. september 2000 [1] "forstås ved BNI årets bruttonationalindkomst udtrykt i markedspriser, som den beregnes af Kommissionen ved anvendelse af ENS 95 i henhold til forordning (EF) nr. 2223/96" [2] med henblik på anvendelse af afgørelsen.

[1] EFT L 253 af 7.10.2000, s. 42.

[2] ENS 95 = De Europaeiske nationalregnskabssystem 1995.

2. Ifølge betragtning 7 i Rådets afgørelse er det hensigtsmæssigt at tilpasse loftet for egne indtægter og loftet for bevillinger til forpligtelser, der udtrykkes i procent af Fællesskabernes BNI, for at bevare de finansielle midler, der stilles til rådighed for Fællesskaberne, uændret.

3. Ifølge artikel 3, stk. 1 og 2, i Rådets afgørelse skal Kommissionen i december 2001 beregne de nye procentdele, udtrykt med to decimaler, på grundlag af følgende formler:

Maks. egne indtægter =

>REFERENCE TIL EN GRAFIK>

Maks. bevillinger til forpligtelser =

>REFERENCE TIL EN GRAFIK>

På grundlag af de seneste oplysninger fra Eurostat (se også tabellerne i bilaget) beløber de nye lofter, udtrykt i procent, sig til:

Maks. egne indtægter (i procent af medlemsstaternes samlede BNI) =

>REFERENCE TIL EN GRAFIK>

Maks. bevillinger til forpligtelser (i procent af medlemsstaternes samlede BNI) =

>REFERENCE TIL EN GRAFIK>

5. I henhold til artikel 3, stk. 3, i Rådets afgørelse giver Kommissionen budgetmyndigheden meddelelse om de nye lofter inden den 31. december 2001.

BILAG

>REFERENCE TIL EN GRAFIK>

>REFERENCE TIL EN GRAFIK>

>REFERENCE TIL EN GRAFIK>

>REFERENCE TIL EN GRAFIK>

>REFERENCE TIL EN GRAFIK>
Forslag til CORRIGENDUM til årsberetningen om resultaterne af de flerårige udviklingsprogrammer for fiskerflåden ved udgangen af 2000 (COM(2001) 541 final)

(forelagt af Kommissionen )

Under Resumé, sidste afsnit:

I stedet for:

"Det der meget forskelligt fra medlemsstat til medlemsstat, i hvilket omfang de flerårige udviklingsprogrammer er blevet overholdt. Belgien, Danmark, Spanien, Portugal og Finland har nået deres mål for alle fartøjskategorier i deres flåde. Tyskland, Grækenland, Irland og Sverige har nået deres samlede mål, men må skære yderligere ned i én eller flere fartøjskategorier. Frankrig, Italien og Nederlandene har endnu ikke nået de samlede mål i deres flerårige udviklingsprogrammer. Ifølge dataene i fartøjsfortegnelsen har Det Forenede Kongerige nået dets samlede mål for maskineffekt, men ikke for tonnage. Ifølge rapporten fra Det Forenede Kongerige har man nået tonnagemålene justeret for virkningen af flådeommålingen til BT."

Læs venligst:

"Det er meget forskelligt fra medlemsstat til medlemsstat, i hvilket omfang de flerårige udviklingsprogrammer er blevet overholdt. Belgien, Danmark, Spanien, Portugal og Finland har nået deres mål for alle fartøjskategorier i deres flåde. Tyskland, Grækenland, Irland og Sverige har nået deres samlede mål, men må skære yderligere ned i én eller flere fartøjskategorier. Italien og Nederlandene har endnu ikke nået de samlede mål i deres flerårige udviklingsprogrammer. Ifølge dataene i fartøjsfortegnelsen har Frankrig og Det Forenede Kongerige nået deres samlede mål for maskineffekt, men ikke for tonnage. Ifølge rapporterne fra Det Forenede Kongerige og Frankrig har man nået tonnagemålene justeret for virkningen af flådeommålingen til BT."
MEDDELELSE FRA KOMMISSIONEN TIL RÅDET OG EUROPA-PARLAMENTET - Udviklingen i forskningspersonalepolitikken inden for rammerne af Kommissionens reform vedrørende de menneskelige ressourcer

Hvidbogen om reformen af Kommissionen indeholdt en opfordring til at "integrere forskningspersonalet i Kommissionens øvrige personalepolitik" (kapitel 4, punkt 8). I dokumentet "Midlertidige menneskelige ressourcer", som Kommissionen vedtog den 28. februar 2001 blev dette atter bekræftet.

En sådan målsætning om konvergens afspejler for det første ønsket om at styrke forvaltningen af Kommissionens personale ved at samle det inden for en ramme med klarere regler. For det andet viser den, at EUs forskningspolitik har udviklet sig roligt og stabilt. Siden 1970erne er denne politik blevet væsentligt styrket, især gennem de forskellige rammeprogrammer. Enhedsakten og senere Maastricht- og Amsterdamtraktaterne har bekræftet den politiske udvikling på det højeste niveau.

Konvergensen medfører for forskningsgeneraldirektoraterne, at de skal tilpasse deres forvaltningsregler til reformens nye bestemmelser. Den indebærer også, at visse særegne forvaltningsprincipper, som i dag udgør en stadig større hindring for en effektiv ledelse af forskningspersonalet, bl.a. med hensyn til ansættelse, bør afskaffes. Generaldirektoraterne på forskningsområdet bør kunne ansætte personale på samme vilkår som i Kommissionens andre generaldirektorater.

Inden for rammerne af Kommissionens reform foreslår den derfor ændringer af Vedtægten og Ordningen for de øvrige ansatte med henblik på at bringe forskningspersonalets ansættelse og karriere på linje med driftspersonalets.

For at gennemføre konvergensen beslutter Kommissionen, at kandidater, der har bestået ansættelsesprøver, skal ansættes som tjenestemænd i faste forskerstillinger ved at frigøre sig fra følgende erklæring, som Rådet tog til efterretning på det 245. møde den 4.6.1973: "Hvad angår besættelsen af ledige stillinger inden for rammerne af forsknings- og investeringsbevillinger, herunder ansættelse af statsborgere fra de nye medlemsstater...., forpligter Kommissionen sig til, ..... at foretage ansættelser i stillinger som midlertidigt ansatte".

Ved at træffe denne forholdsregel sender Kommissionen en klar besked om, at den er i færd med at gennemføre en gennemsigtig modernisering af personaleforvaltningen på forskningsområdet, og at den på en fornuftig måde forbereder gennemførelsen af det nye rammeprogram om forskning, teknologisk udvikling og demonstration.
52002DC0434

Rapport fra Kommissionen til Europa-Parlamentet, rådet, det Økonomiske og Sociale Udvalg og Regionsudvalget - Årsrapport for Sapard - 2001 /* KOM/2002/0434 endelig udg. */
Meddelelse fra Kommissionen til Rådet, Europa-Parlamentet og det Økonomiske og Sociale Udvalg /* KOM/2002/0297 endelig udg. */





MEDDELELSE FRA KOMMISSIONEN TIL RÅDET, EUROPA-PARLAMENTET OG DET ØKONOMISKE OG SOCIALE UDVALG Den 3. maj 2002 vedtog Kommissionen et forslag til Rådets forordning om kompetence og om anerkendelse og fuldbyrdelse af retsafgørelser i ægteskabssager og i sager vedrørende forældremyndighed (KOM(2002) 222). I forslaget er inkorporeret bestemmelserne i Kommissionens tidligere forslag af 6. september 2001 til Rådets forordning om kompetence og om fuldbyrdelse af retsafgørelser i sager vedrørende forældremyndighed (KOM (2001) 505 endelig) [1]. Af denne grund har Kommissionen besluttet formelt at trække sit forslag af 6. september 2001 tilbage. [1] EFT C 332 af 27.11.2001, s. 269. På Kommissionens vegne António Vitorino Medlem af Kommissionen
BERETNING FRA KOMMISSIONEN - Overvågning af Kommissionens beslutning af 29. november 1995 om Østrigs planlagte støtte til Voest Alpine Erzberg GmbH

1. INDLEDNING

Kommissionen fremlægger sin rapport om overvågningen af Kommissionens beslutning af 29. november 1995 [1] om Østrigs planlagte støtte til Voest Alpine Erzberg GmbH, jf. artikel 3 i denne beslutning. Rapporten dækker udviklingen frem til 30. juni 2002 på grundlag af oplysninger fra de østrigske myndigheder indsendt ved brev af 7. november 2002.

[1] BESLUTNING NR. 96/269/EKSF (EFT L L 94 AF 16.4.1996, S. 17).

2. BESKRIVELSE AF STØTTEN OG DE PÅLAGTE BETINGELSER

Den godkendte støtte beløber sig til 19,77 mio. EUR til dækning af driftstab i perioden 1995-2002 og 9,88 mio. EUR til dækning af en sikker og miljøvenlig nedlukning af miner. Støtten skal gøre det muligt at lukke virksomhedens minedriftsaktiviteter gradvist frem til 2002.

Der blev blandt andet stillet følgende betingelser for tildelingen af støtten:

- den årlige maksimale støtte og produktion, der er anført i ovenstående tabel, måtte ikke overskrides (overholdt hidtil)

- driftsstøtten måtte ikke overstige forskellen mellem produktionsomkostningerne og indtægterne (overholdt hidtil)

- prisen på jernmalm skulle ligge på markedsniveau og måtte ikke være lavere end prisen på importeret jernmalm (overholdt hidtil).

3. PRODUKTION OG SALG

I første halvår 2002 producerede VAEG 480 000 tons jernmalm med et gennemsnitligt jernindhold på 33,6 % og 487 000 tons materiale med lavt jernindhold, som dens eneste kunde, voestalpine AG (tidligere Voest Alpine Stahl AG), kan bruge som chargemateriale til højovnen (Möllerzusatzmaterial). Det skal bemærkes, at det godkendte loft for 2002 udgør 700 000 tons jernmalm.

Jernmalm af standardkvalitet blev solgt til 10,14 EUR pr. ton.

Materiale med lavt jernindhold (Möllerzusatzmaterial) blev solgt til 6,03 EUR pr. ton fastsat efter markedsprisen for kalkgrus (Kalkschotter).

Gennemsnitsprisen for levering af jernmalm og materiale med lavt jernindhold (Möllerzusatzmaterial) er således 8,05 EUR pr. ton. Inklusive transportomkostningerne til voestalpine/Linz var prisen på 53,50 EUR pr. ton Fe.

Ovennævnte pris pr. ton Fe for jernmalm er højere end den tilsvarende pris for importeret jernmalm. Det kan følgelig konkluderes, at priserne i første halvdel af 2002 ikke var lavere end krævet i artikel 2 i Kommissionen beslutning af 29. november 1995.

Bilaget indeholder en detaljeret oversigt over produktionsomkostningerne, salg, priser og tab.

4. UDBETALT STØTTE I FORHOLD TIL GODKENDT STØTTE

>TABELPOSITION>

* For nærmere oplysninger om perioden 1995- 2001 henvises til tidligere rapporter.

I første halvår 2002 blev der ikke udbetalt støtte til virksomheden.

5. BESKÆFTIGELSESUDVIKLING

Planen for nedskæring af arbejdsstyrken ser således ud:

>TABELPOSITION>

Som en afvigelse fra den oprindelige plan blev arbejdsstyrken skåret ned til 174 fra den 30. juni 2002. Nedskæringen af arbejdsstyrken er derfor forud for planen.

BILAG

Sammenligning af produktionsomkostninger og indtægter

>TABELPOSITION>
MEDDELELSE FRA KOMMISSIONEN om indgåelse af en aftale mellem Det Europæiske Atomenergifællesskab (Euratom) og Ukraines ministerkabinet om samarbejde om brug af kerneenergi til fredelige formål

Siden Ukraine blev uafhængig i 1991, har spørgsmål vedrørende kerneenergi stået højt på dagsordenen i forbindelserne mellem EU og Ukraine. Der er gjort betydelige fremskridt på specifikke områder i relation til nuklear sikkerhed, navnlig nedlukningen af Chernobyl-kernekraftværket, og Ukraine har gradvist fjernet sine kernevåben og tiltrådte traktaten om ikke-spredning af kernevåben som ikke-kernevåbenbesiddende stat.

Den uholdbare energisituation i Ukraine, der skyldes en udpræget afhængighed af olie- og gasimport og ineffektiv kulminedrift, har gjort landet sårbart over for afbrydelser i energiforsyningen. Derfor er kerneenergi en central industri for landet, hvilket afspejles i dens betydelige andel af Ukraines energiforsyning.

Efter at mere hastende spørgsmål er blevet drøftet tidligere, er tiden nu inde til en generel aftale om brug af kerneenergi til fredelige formål, hvormed der tilvejebringes en ramme for et styrket samarbejde mellem EU og Ukraine om brug af kerneenergi til fredelige formål til gavn for begge parter på dette område af fælles interesse. Samarbejdsområderne omfatter nuklear sikkerhed, kontrolleret nuklear fusion, nuklear forskning og udvikling, handel med nukleare materialer og forhindring af ulovlig handel med nukleare materialer. I den forbindelse trådte to forskningsaftaler om nuklear sikkerhed og kontrolleret nuklear fusion i kraft den 13. november 2002, og denne retsakt udgør en ramme for disse.

Retsgrundlaget for forbindelserne mellem EU og Ukraine er partnerskabs- og samarbejdsaftalen. Det specifikke retsgrundlag for aftalen om samarbejde om brug af kerneenergi til fredelige formål mellem Det Europæiske Atomenergifællesskab (Euratom) og Ukraines ministerkabinet er artikel 62 i partnerskabs- og samarbejdsaftalen.

Den 30. april 1999 vedtog Rådet en afgørelse med direktiver til Kommissionen om forhandling af en aftale om samarbejde om brug af kerneenergi til fredelige formål mellem Det Europæiske Atomenergifællesskab (Euratom) og Ukraines ministerkabinet i henhold til artikel 101, andet afsnit, i Euratom-traktaten.

Forhandlingerne mellem Kommissionen og Ukraines myndigheder er forløbet uden særlige vanskeligheder og mundet ud i et tekst, der er i overensstemmelse med Rådets forhandlingsdirektiver til Kommissionen.

Kommissionen opfordrer Rådet til at vedtage vedlagte forslag om godkendelse af indgåelse af aftalen.
2.

Film er en kunstform fastholdt på et skrøbeligt medie, som derfor kræver positiv behandling fra de offentlige myndigheders side for at sikre, at det bevares. Filmiske værker er en væsentlig bestanddel af vor kulturelle arv og fortjener derfor fuld beskyttelse. Ud over den kulturelle værdi er filmiske værker også en kilde til oplysning om det europæiske samfunds historie. De er et vigtigt udtryk for historien, for så vidt angår den rigdom, der findes i Europas kulturelle identiteter og mangfoldigheden af dets befolkningsgrupper. Filmiske billeder er afgørende for at kunne lære om fortiden og for at kunne gøre sig samfundsrelevante tanker om vor civilisation. For at sikre, at den europæiske filmarv videregives til de kommende generationer, skal den systematisk indsamles, katalogiseres, bevares og restaureres. Endvidere skal den europæiske filmarv gøres tilgængelig til undervisnings- og forskningsformål og til akademiske og kulturelle formål, uden at overtræde reglerne om ophavsret og beslægtede rettigheder.
52004DC0723

Meddelelsefra Kommissionen Økonomien i EU: Oversigt 2004 - Sammenfatning og de vigtigste konklusioner - {SEK(2004) 1368} /* KOM/2004/0723 endelig udg. */
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 21.12.2004

KOM(2004)819 endelig

MEDDELELSE FRA KOMMISSIONEN TIL EUROPA-PARLAMENTET, RÅDET, OG DET EUROPÆISKE ØKONOMISKE OG SOCIALE UDVALG

om ikke-bindende retningslinjer til gennemførelse af visse bestemmelser i Rådets direktiv 98/24/EF om beskyttelse af arbejdstagernes sikkerhed og sundhed under arbejdet mod risici i forbindelse med kemiske agenser

SEK(2004)1594

I direktiv 98/24/EF[1], artikel 12, stk. 2, er det fastlagt, at Kommissionen udarbejder ikke-bindende praktiske retningslinjer for i overensstemmelse med direktivet at bistå medlemsstaterne med at udarbejde deres nationale politikker og gøre det muligt for dem at opfylde deres bestemmelser om beskyttelse af arbejdstagernes sikkerhed og sundhed, især inden for de områder, der er omtalt i artikel 3, 4, 5 og 6 samt bilag II, punkt 1.

Kommissionen har for at opfylde denne pligt udarbejdet retningslinjer, som dækker følgende områder:

Analytiske metoder til måling af vejledende grænseværdier for erhvervsmæssig eksponering for de kemikalier, der er opført i bilaget til Kommissionens direktiv 2000/39/EF[2] om etablering af den første liste over vejledende grænseværdier for erhvervsmæssig eksponering til gennemførelse af Rådets direktiv 98/24/EF.

Afdækning, evaluering og kontrol af de risici, der er forbundet med forekomsten af farlige kemiske agenser på arbejdspladsen.

Generelle principper for forebyggelse af risici i forbindelse med farlige kemiske agenser og særlige forebyggelses- og beskyttelsesforanstaltninger til begrænsning af disse risici.

Medicinsk og biologisk overvågning af arbejdstagere, der er udsat for bly og dets ion-forbindelser.

Til udarbejdelse af disse retningslinjer fik Kommissionen støtte af Det Rådgivende Udvalg for Sikkerhed, Hygiejne og Sundhedsbeskyttelse på Arbejdspladsen, der afgav en positiv udtalelse den 28. juni 2004.

Det Rådgivende Udvalg mener, at retningslinjerne tager de grundlæggende spørgsmål op på passende vis i overensstemmelse med ovennævnte bestemmelser i direktiv 98/24/EF.

Udvalget mener også, at retningslinjerne vil blive et nyttigt referencedokument for medlemsstaterne, der kan bruge det som et redskab til at udarbejde deres egen retningslinje, især for små og mellemstore virksomheder.

Kommissionen anmoder, jf. direktiv 98/24/EF, artikel 12, stk. 2, medlemsstaterne om i så høj grad som muligt at tage hensyn til disse retningslinjer, når de udarbejder deres nationale politikker for beskyttelse af arbejdstagernes sundhed og sikkerhed, og at sikre, at kendskabet hertil udbredes så vidt som muligt blandt interesserede.

[1] EFT L 131 af 5.5.1998.

[2] EFT L 142 af 16.6.2000.
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 14.9.2006

KOM(2006)504 endelig

BERETNING FRA KOMMISSIONEN TIL RÅDET

Antidumpingprocedure vedrørende importen af "digital versatile discs" til indspilning ("DVD+/-R") med oprindelse i Folkerepublikken Kina, Hongkong og Taiwan

BERETNING FRA KOMMISSIONEN TIL RÅDET

Antidumpingprocedure vedrørende importen af "digital versatile discs" til indspilning ("DVD+/-R") med oprindelse i Folkerepublikken Kina, Hongkong og Taiwan

Denne rapport er udarbejdet i henhold til artikel 9, stk. 2, i Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (EFT L 56 af 6.3.1996, s. 1).

I forordningens artikel 9 fastsættes følgende:

"Afslutning uden indførelse af foranstaltninger, indførelse af endelig told

1. Trækkes klagen tilbage, kan proceduren afsluttes, medmindre en sådan afslutning ikke vil være i Fællesskabets interesse.

2. Fastslås det efter konsultationer, at beskyttelsesforanstaltninger er unødvendige, og rejses der ingen indvendinger i Det Rådgivende Udvalg, afsluttes undersøgelsen eller proceduren. I alle andre tilfælde forelægger Kommissionen omgående en rapport for Rådet om resultaterne af konsultationerne sammen med et forslag om, at proceduren afsluttes . Proceduren anses for afsluttet, hvis Rådet ikke inden en måned med kvalificeret flertal har truffet anden afgørelse. (understregning tilføjet) .

Efter konsultationerne om forslaget om at afslutte proceduren blev der rejst indvendinger i Det Rådgivende Udvalg. Forslaget om afslutning af sagen samt en nærmere redegørelse for konsultationen er angivet i bilaget.

Bilag:

1- Sammenfatning af udtalelserne under og efter Det Rådgivende Udvalgs møde (fremsendes udelukkende på engelsk som fortroligt materiale ("EU restricted").

2- Udkast til Kommissionens afgørelse, som indeholder begrundelserne for afslutningen af den pågældende procedure (fremsendes på alle sprog).